รัฐบาล พอใจการอภิปรายร่างพระราชบัญญัติงบประมาณรายจ่ายประจำปี 2563 ขณะที่ฝ่ายค้าน เห็นว่ารัฐบาลยังชี้แจงไม่ชัดเจนในหลายประเด็น
รัฐบาล พอใจการอภิปรายร่างพระราชบัญญัติงบประมาณรายจ่ายประจำปี 2563 ขณะที่ฝ่ายค้าน เห็นว่ารัฐบาลยังชี้แจงไม่ชัดเจนในหลายประเด็น พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงการอภิปรายาร่างพระราชบัญญัติงบประมาณรายจ่ายประจำปีงบประมาณ 2563 เมื่อวานนี้ เป็นไปด้วยดี ไม่มีปัญหาอะไรด้านนายสุทิน คลังแสง ประธานคณะกรรมการประสานงานพรรคร่วมฝ่ายค้าน หรือวิปฝ่ายค้าน กล่าวว่า ภาพรวมการอภิปรายร่างพระราชบัญญัติงบประมาณรายจ่ายประจำปีงบประมาณ 2563 เมื่อวานนี้ รัฐบาลยังชี้แจงไม่ชัดเจนในหลายเรื่อง เช่น ประมาณการรายรับและความสามารถในการบริหารงบประมาณ จะเห็นได้จากปีที่ผ่านมาใช้จ่ายงบประมาณไปได้เพียงร้อยละ 60 จึงเกิดปัญหาตามมา ทั้งที่งบประมาณเหล่านี้ควรจะนำไปใช้ในการกระตุ้นเศรษฐกิจ หรือรัฐบาลจะสามารถเก็บภาษีได้มากขึ้น แต่กลับไม่เป็นไปตามเป้าหมาย วันนี้จะเป็นการอภิปรายย้ำประเด็นสำคัญๆ เช่น ปัญหาเศรษฐกิจ การใช้จ่ายเงินของรัฐบาล อย่างไรก็ตามการอภิปายวันสุดท้าย ฝ่ายค้านยังมีผู้อภิปรายเหลืออีก 20 คน ซึ่งถือว่าเพียงพอกับกรอบเวลาที่กำหนดไว้ไม่เกิน 21.00 น. ส่วนการลงมติ 7 พรรคร่วมฝ่ายค้านจะมีการหารือกันในเวลาประมาณ 12.00 น. ซึ่งมั่นใจว่าจะเป็นไปในทิศทางเดียวกัน